Ada Zenta és Óbecse között fekszik, megközelítőleg 10 000 lakosa van. A könyvtár története 1957 óta követhető nyomon. Ada község művelődési életének központi intézménye. 2010 óta a könyvtár kiemelt jelentőségű művelődési intézmény. Vannak anyagi problémáink, emellett fel kell vennünk a versenyt a gyerekek egyéb elfoglaltságaival, megpróbálni egyszerre lenni Havas John, Miley Cyrus és Elza a jégvarázsból, ami valljuk be, nem könnyű feladat, tekintve, hogy a felsoroltak mindegyike elég menő. A gyermekrészleg 2011. novemberében nyílt meg. Helyszíne egy régi papírbolt helyisége. Megnyitása óta törekszünk arra, hogy foglalkozásaink sokszínűek, témáink és programjaink mindig aktuálisak, minden korosztály érdeklődését kielégítők legyenek. Fontos szempont továbbá a kétnyelvűség is. Nagy eredménynek tartjuk, hogy a magyar gyermekek mellett szerb ajkúak is látogatják foglalkozásainkat. Különösen fontos ez a mi községünkben, ahol a lakosság mintegy 80 százaléka magyar, a sport, a tánc és az egyéb délutáni szabadidős tevékenységek szubkultúráiban pedig létező probléma a nyelvi klikkesedés.Nézzük, mi folyik a gyermekrészlegen!
Kézműves foglalkozásokKarácsonyi, anyák napi, könyvtár-napi, húsvéti stb. -tematikus foglalkozás. Az esetek többségében minimális költséggel bírnak. Semmit nem dobunk el, újrahasznosítunk, a helyi cégek, boltok hulladékait is felhasználjuk.NyelvórákNyaranta vállalkozó kedvű nyelvtanárok heti háromszor (hétfő: szerb, szerda: német, péntek: angol) nyelvórákat tartanak a kicsiknek. Kreatív feladatok, játékos nyelvórák (fagyi-vizsga). Ezek a programok szerepelnek -természetesen aktualizálva- havi programunkban, melyet a gyerekek a hónap elején kézhez kapnak nyomtatott formában.
„Felmegyünk az internetre”A te négy sorod – költészetnépszerűsítő versplakátok.Tisztában vagyunk vele, hogy a közösségi oldalak bevonása nélkül nem lehetünk hatékonyak, népszerűek. Folyamatosan azon fáradozunk, hogy felhasználóink ne veszítsenek minket szem elől, ezért oda megyünk, ahol jelentős időt töltenek. Egyik ilyen kísérletünk a Te négy sorod- elnevezésű versplakát-akció, amely során kicsi és nagy versszeretőket kértünk meg, adják arcukat és kedvenc soraikat a költészet népszerűsítéséhez. A fotók a közösségi médiában keringtek, majd a nyomtatott változatukból kiállítás nyílt.
Könyvtárnap közeledtével arra kértük olvasóinkat, mutassák meg, milyen környezetben, hogyan olvasnak legszívesebben. A fotókat a #mutihogyolvasol #szarvaskivancsi hashtagekkel kellett ellátni. A feltöltők között könyvutalványt sorsoltunk ki.KönyvtárNAPtár – könyvtár-naptár – tervezd meg te a könyvtár naptárát!Képzőművészeti pályázatot hirdettünk a község óvodásai és iskolásai körében. A beérkezett munkákból kiválasztott 12 alkotás szerepel a könyvtár 2017-es naptárán.Könyvajánló pályázatHagyományos pályázatunk, melyet a községbeli olvasóknak hirdetünk óvodás (az ő esetükben rajzpályázat), kisiskolás, felsős, középiskolás és felnőtt kategóriában. Az ajánlókat a közösségi oldalunkon és a honlapon olvashatják az odalátogatók.A hónap olvasója Főként a gyerekeket tudjuk motiválni, az akció segítségével vonzóbbá tudjuk tenni a kevésbé népszerű ám értékes könyveinket is. Minden hónapban vannak ún. zsiráfos könyveink. Nem csak az irodalom népszerűsítésére fektetünk nagy hangsúlyt, a legalább ilyen fontos a kulturális szocializációban, hogy minden szolgáltatásunkkal és helyiségünkkel megbarátkozzanak a kis olvasók. Erre tökéletesen alkalmas kincskereső foglalkozásunk, alkalmasságát népszerűsége igazolja. Lássuk a siker receptjét.Kincskeresés
RECEPTHozzávalók:-lelkes gyerkőcök-kreativitás : kreativitás szükségeltetik úgy a könyvtáros, mint a gyerekek részéről.-szabad mozgástér: szabadon kalandozhatunk az intézmény összes helyiségében, pl. képtár, színházterem, felnőtt részleg, raktárok -kitartás, türelem -problémamegoldó képesség: zavaró tényezők kezelésére is fel kell készülni. Mi történik, ha éppen akkor lép be egy olvasó? A gyerekeknek kővé kell dermedniük, senki nem tudhatja, mi folyik éppen, hisz a kincskeresés titkos. -szerencse - mint már hangsúlyoztuk, foglalkozásaink nem kötelezők, a résztvevők száma folyamatosan változik, az időjárás, bioritmus, fronthatás, a Disney Channel műsorrendje és dolgozatszezon függvényében. =minimális költség – ha minden felsorolt alapanyag friss és minőséges, a végeredmény egy hasznos és tartalmas foglalkozás, minimális költséggel.Elkészítés:Vedd magadhoz a titkos rekeszben lelhető összes kulcsot, fogj papírt és ceruzát (jó nagy papírt), mérd fel a lehetőségeket, ne becsüld alá a gyerekek leleményességét, semmit ne hagyj szem előtt. A recept minden foglalkozásunk elkészítésénél kisebb módosításokkal ugyanígy felhasználható.A kincskeresés során állomásról állomásra haladva kapják meg a résztvevők a feladatokat tartalmazó leveleket. Minden alkalommal csillagok, virágok vagy hópelyhek segítik őket, utat mutatva nekik. Ha mód van rá, könyvtárunk minden munkatársát bevonjuk, így a gyerekek nem idegenkednek a titkárnőtől és a gondnoktól sem. A játék végén gyümölcs vagy édesség a kincs, amit közösen fogyasztunk el.Igyekszünk bizonyos témakörök köré felépíteni a kincskeresést. A téma kiválasztásakor figyelünk arra, hogy az élmény mellett tudással is gyarapodjanak. A bemutatott foglalkozást Anglia és a mackók témakörök köré építettük fel, Tóth Krisztina A londoni mackók című műve alapján. Szóba került Sherlock Holmes, egy kis földrajz, angliai jellegzetességeket rajzoltunk, Shakespeare és a Globe színház kapcsolata is helyet kapott a feladatok között, valamint a Rómeó és Júlia kötetben levő feladathoz is eljutottunk egy akasztófa-feladat megoldása után.
Horváth Csilla,
Kárpát-medencei könyvtárosok találkozója,
Morvai Nagybali Tamara,
Könyvtári Szövetség és a csongrádi Csemegi
Károly Könyvtár idén is megszervezte
könyvtárosok konferenciáját, melyre május 28-a és 29-e között került sor
Csongrádon.
Vajdaságot 15-en képviseltük többek között az adai, a
zentai, a szabadkai, a topolyai, a bácsfeketehegyi, a kishegyesi és a becsei
könyvtárból. Tartalmas két napon vagyok túl.
A találkozó kiállítással kezdődött a könyvtárban, a Könyvtáros
gyöngyszemek – könyvtárosok Csíkszeredában című kiállítást tekinthettük meg,
amelyet Török Edit, a Kájoni János Megyei Könyvtárból nyitott meg. A tárlat
szebbnél szebb különféle gyöngyfűzési technikával készült ékszereket mutatott
be, amelyeket a könyvtárosok készítettek.
Délután konzultáció következett a Nemzeti Kulturális
Alap pályázatairól Ramháb Mária, az NKA Bizottság tagja, az Informatikai és
Könyvtári Szövetség elnöke vezetésével. Hasznos
információkat hallhattunk az idei Márai-programról, a támogatásokról,
ösztöndíjakról, lehetőségekről. Kiderült, minden régió elégedett a
Márai-program keretében érkező könyvekkel, de többen kérték, hogy bővítsék ki a
Márai-programban résztvevő könyvtárak listáját. A nap további részében egy szakrális városnézésen
vehettünk részt, dr. Gyöngyössy Orsolya néprajzkutató vezetésével
megtekintettük a Nagyboldogasszony és a belsővárosi Szent Rókus-templomot, majd
az estét barátkozással tölthettük.
A szakmai konferenciára május 29-én került sor dr.
Fodor Péter, a Fővárosi Szabó Ervin Könyvtár főigazgatója elnökletével. Az
egybegyűlteket köszöntötte Bedő Tamás, Csongrád polgármestere és Ramháb Mária,
az Informatikai és Könyvtári Szövetség elnöke. Kihangsúlyozták, fontos az ilyen
találkozás, a kapcsolatépítés, egymás megismerése.
A konferencia első részben előadást hallhattunk a magyarok lélekszámának
alakulásáról a Kárpát-medencében dr. Tóth Pál Péter demográfustól, az MTA
doktorától, majd Milován Orsolya, a Nemzetpolitikai Államtitkárság
főosztályvezetője ismertette a nemzetpolitikai programokat: a Bethlen, Petőfi,
Kőrösi Csoma és a Mikes-programokat. Bemutatták az “Én könyvtáram” című EU-s pályázatatot
a magyarországi könyvtárak fejlesztésére, és a kistelepülések könyvtári
ellátásának modelljét. Dr. Redl Károly, az Országgyűlési Könyvtár
igazgatóhelyettese ismertette a Kárpát-medencei fiatal magyar közgyűjteményi
szakemberek számára szóló ösztöndíjprogramot.
Ez a konferencia lehetőséget ad a határon túli könyvtárosoknak, hogy
bemutatkozzanak, elmondják gondjaikat, sikereiket, ötleteiket. Hallhattuk a
könyvtárak ismertetőit a jelenlegi állapotokról Őrvidéken, Romániában,
Szlovákiában, Horvátországban, Kárpátalján. Vajdaságból Horváth Csilla és
Morvai Nagybali Tamara, az adai Szarvas Gábor Könyvtárat mutatták be. Megállapíthattuk,
hogy a könyvtárak bárhol is legyenek, ugyanazzal a problémával küzdenek:
elavult épületek, kevesebb olvasó, megnövekedett tevékenységi kör, s ezekre
kell megoldást találnunk. S sajnos gyakran a pénz sem oldja meg ezeket a
Csordás Katalin,
könyvtáros találkozó
Lassan-lassan mi is követjük a fejlettebb könyvtárakat, és
az olvasójegyünk sem a hagyományos papír alapú tagsági, amelyben kézzel írtuk be
a kölcsönzött könyv számát, és pecséttel jelöltük a dátumot.
Vannak fényképes olvasójegyek, színes olvasójegyek a gyerekeknek, ami a legfontosabb: tartalmazza a könyvtár nevét, adatait, elérhetőségét, és természetesen az olvasó nevét és azonosító kódját. A mi olvasójegyünk:
A hátoldalára ragasztott emlékeztetőre/memo papírra
pecsételjük a könyv kölcsönzésének lejárati dátumát. Bejegyezte: